Борис Младенов-Young
На Шон

chitanka.info

Набира сили младото ти тяло,

със седмици и месеци расте

и става по-мъжествено, по-зряло —

не си веч дядовото ми хлапе.

От щастие и гордост се опивам,

но тъжна мисъл често ме гнети,

защото в твоя лик се преоткривам

в онези мои ранни младини.

И тъй за младостта ти се тревожа —

не го съзнаваш, че е кратка тя.

И аз не съм могъл да предположа,

че е безкрайно близко старостта.

Ти в своята наивност си блажен —

не можеш себе си да видиш в мен!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.